Üzleti modellek harca a zenei streaming szolgáltatások piacán
Horváth Norbert, Telenor
Magyarországon jelenleg az előadók a koncertezésből élnek, de a digitális értékesítés és azon belül is a streaming az a bevételi forrás, amely igazából növekvő pályára állíthatja a fizikai értékesítés visszaesése miatt bezuhant zenei bevételeket. A magyar digitális zenepiac a zuhanás után stagnáló CD értékesítés és zsugorodó MP3 letöltés helyett a reklám alapú (YouTube, IndaVideo) és az előfizetéses streaming szolgáltatás bevételek növekedésében bízhat, amely közel hasonló mértékben 78%-kal nőtt az elmúlt évben (312M Ft-ról 554M Ft-ra). A reklámalapú és az előfizetéses modell jól kiegészíti egymást, a piaci szereplők jellemzően mindkettőt használják egyszerre. A legnagyobbak közül jelenleg a  YouTube és a Spotify a „free” reklámbevételeken alapuló szolgáltatás vonalban, míg a Deezer és az Apple Music a „prémium” kategóriában sikeresebbek. Az előadás során a streaming szereplők stratégiáját és eredményességét fogja az előadó bemutatni.